Talking to the Moon

"Talking to the Moon" הוא שיר של הזמר-יוצר האמריקאי ברונו מארס, מתוך אלבום הבכורה שלו, Doo-Wops & Hooligans‏ (2010). השיר נחשף לראשונה במיני-אלבום של מארס, It's Better If You Don't Understand‏ (2010), כרצועתו האחרונה. הוא נכתב על ידי מארס, פיליפ לורנס, ארי לוין, אלברט וינקלר וג'ף באסקר, כאשר הופק על ידי הסמיזינגטונס בשיתוף פעולה עם באסקר. "Talking to the Moon" הוא בלדת פופ ו-R&B על מערכת יחסים כושלת, בדידות ועצב. מבחינה אינסטרומנטלית, הרצועה מסתמכת על תופים ופסנתר. השיר קיבל ביקורות מעורבות ממבקרי מוזיקה. חלקם שיבחו את הקצב האיטי והמילים שלו, בעוד שאחרים מתחו ביקורת על ההפקה הסוחפת שלו. השיר הוכרז כסינגל בברזיל בלבד, ב-12 באפריל 2011, באמצעות וורנר מיוזיק ברזיל, בעקבות הופעתו בפסקול של הטלנובלה הברזילאית Insensato Coração ‏(2011). השיר התברג במצעד ברזיל הוט 100 אירפליי, שם בילה מספר שבועות במקום הראשון, וב-Billboard Brasil Hot Pop & Popular. הוא הוסמך לפלטינה כפולה על ידי איגוד תעשיית ההקלטות האמריקאי (RIAA). הוא בוצע במהלך סיבוב ההופעות העולמי של מארס, The Doo-Wops & Hooligans Tour ‏(2010–2012), בסיבוב ההופעות Hooligans in Wondaland‏ (2011) ופעם אחת בלג הדרום אמריקאי של 24K Magic World Tour‏ (2017–2018). "Talking to the Moon" הוקלט לראשונה על ידי ברונו מארס עבור המיני-אלבום הראשון שלו, It's Better If You Don't Understand, שיצא ב-11 במאי 2010 תחת חברת התקליטים אלקטרה רקורדס. כשנשאל על התוכן הלירי של השיר, מארס אמר ש"[הוא] פשוט כותב שירים ש[הוא] מאמין בהם בחוזקה ושבאים מבפנים. אין טריקים. זו כנות עם מלודיות גדולות. ו[הוא] שר אותם בכל הכוח". במהלך ראיון, מארס הסביר שאחרי שכתב והפיק שירים לאמנים אחרים, הוא חשב שהוא יכול לכתוב שיר לעצמו. הוא התחיל לכתוב את המילים של "Talking to the Moon" תוך כדי נגינה בפסנתר. השיר נכלל חמישה חודשים מאוחר יותר באלבום האולפן הראשון שלו, Doo-Wops & Hooligans, שיצא ב-4 באוקטובר 2010 תחת חברות התקליטים אלקטרה רקורדס ואטלנטיק רקורדס. מארס גם הקליט גרסת פסנתר אקוסטית שנכללה במהדורה המורחבת של האלבום. ארי לוין תיאר כיצד השיר נוצר בראיון ל-"Sound on Sound": היה לנו רק הבית הראשון והקרנות. אז היו לנו שלושה גשרים שונים והשקענו הרבה זמן בניסיון למצוא איזה מהם הטוב ביותר. ג'ף באסקר הוא מוזיקאי מדהים, והוא עזר לכתוב את הרצועה הזו. אני חושב שניסינו לסדר ולהפיק את זה בארבע דרכים שונות, בעיקר בניסיון להבין איזה סוג של תופים לשים. "Talking to the Moon" נכתב על ידי מארס, פיליפ לורנס, לוין, באסקר ואלברט וינקלר, והופק על ידי שלושת הראשונים, תחת הכינוי שלהם, הסמיזינגטונס, כשבאסקר שימש כמפיק משנה. לוין ומארס ניגנו את כל הכלים ברצועה; לוין היה אחראי גם על ההנדסה של השיר באולפני Levcon בקליפורניה. המיקס של הרצועה נעשה באולפני Larrabee Sound בלוס אנג'לס על ידי מני מרוקין, כשכריסטיאן פלאטה ואריק מדריד שימשו כעוזרים. השיר עבר מאסטרינג על ידי סטיבן מרקוסן ב-Marcussen Mastering בהוליווד, קליפורניה. בעקבות הכללת הרצועה בפסקול של Insensato Coração, שהניב את מרבית הצלחת השיר, החליטה וורנר מיוזיק ברזיל להוציאו כסינגל רשמי בברזיל ב-12 באפריל 2011. לאחר יציאתו, "Talking to the Moon" התברג בשני מצעדים ברזילאים - Billboard Brasil Hot Pop & Popular ו-Brasil Hot 100 Airplay כשהיא הגיעה למקום הראשון בשני המצעדים. השיר בילה תשעה שבועות במקום הראשון במצעד האחרון, בעוד שהוא עמד בראש המצעד הקודם במשך 22 שבועות. הוא הפך לשיר הרביעי עם הכי הרבה שבועות בילה בראש של Billboard Brasil Hot Pop & Popular. ב-Brasil Hot 100 Airplay הוא דורג במקום השביעי עם הכי הרבה שבועות במקום הראשון עד שנת 2012. באפריל 2021, השיר זכה להתעוררות מחודשת באפליקציית שיתוף הווידאו טיקטוק, שהובילה לכניסתו למצעדים שונים, כמו אוסטרליה ושווייץ. הסינגל קיבל תואר פלטינה כפולה מאיגוד תעשיית ההקלטות האמריקאי (RIAA). מידע על היצירה "Talking to the Moon" באתר מיוזיק בריינז "Bruno Mars Blasts Off into the Top Ten Albums Chart on iTunes With New Digital EP" (הודעה לעיתונות). Marketwire. 5 במאי 2010. אורכב מ-המקור ב-27 בספטמבר 2012. נבדק ב-26 באוגוסט 2010. {{cite press release}}: (עזרה) "Bruno Mars Interview – JustBrunoMars.com Exclusive". אורכב מ-המקור ב-4 במאי 2011. נבדק ב-11 בנובמבר 2011. {{cite news}}: (עזרה) "Doo-Wops & Hooligans". Amazon. אורכב מ-המקור ב-11 בינואר 2011. נבדק ב-29 בספטמבר 2010. {{cite web}}: (עזרה) "Doo-wops & Hooligans – edition collector". iTunes Store. 5 באוקטובר 2010. אורכב מ-המקור ב-5 ביוני 2015. נבדק ב-28 במרץ 2016. {{cite web}}: (עזרה) Tingen, Paul (ביוני 2011). "Ari Levine & The Smeezingtons: Producing Bruno Mars". Sound on Sound. אורכב מ-המקור ב-3 במרץ 2016. נבדק ב-27 ביולי 2013. {{cite web}}: (עזרה) Doo-Wops & Hooligans (חוברת תקליטור). ארצות הברית: אלקטרה אנטרטיינמנט גרופ. 2010. 2-525393. "Bruno Mars está na trilha de "Insensato Coração"" (בפורטוגזית). Warner Music Brasil. 21 ביוני 2011. אורכב מ-המקור ב-30 בספטמבר 2011. נבדק ב-12 ביוני 2014. {{cite web}}: (עזרה) Torres, Leonardo (20 באפריל 2021). "Bruno Mars entra no Top 50 global do Spotify com lado B de 2010" (בפורטוגזית). POPline. נבדק ב-7 במאי 2021. {{cite web}}: (עזרה)